लाल रंग के इस फ़ोन पर हिटलर का नाम लिखा हुआ है. ये फोन साल 1945 में बर्लिन में हिटलर के बंकर से मिला था. जर्मनी के सरेंडर करने के बाद सोवियत सैनिकों ने ये फ़ोन ब्रितानी ब्रिगेडियर राल्फ़ रेनर को निशानी के तौर पर सौंपा था. इस फ़ोन की नीलामी करने वाले एलेक्जेंडर हिस्टोरिकल ऑक्संस की ओर से बताया गया, ''ये नीलामी मैरीलैंड के चेसापीक शहर में होगी. नीलामी की शुरुआती बोली करीब 67 लाख रुपये से शुरू होगी. उम्मीद जताई जा रही है कि राल्फ़ के बेटे की ओर से नीलाम किया जा रहा ये फोन करीब 2 करोड़ रुपए में बिक सकता है.ऑक्सन हाउस के अधिकारी बिल पैनागोपुलस ने एसोसिएट प्रेस को बताया, ''ये फोन जनसंहार का हथियार था. हिटलर ने युद्ध के दौरान इसी फ़ोन से आदेश दिए थे, जिससे बहुत से लोगों की जान गई.''(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)